ΓΡΑΠΤΗ ΕΡΩΤΗΣΗ E-2277/02

υποβολή: Kathleen Van Brempt (PSE) προς την Επιτροπή

(24 Ιουλίου 2002)

Θέμα: Επανακαταχώρηση κλεμμένων οχημάτων

Από έρευνες της Ευρωπόλ προκύπτει ότι αυτοκίνητα που έχουν κλαπεί στο Βέλγιο επανακαταχωρούνται νόμιμα και χωρίς προβλήματα στη Ρωσία, σε άλλες χώρες της Ανατολικής Ευρώπης, ακόμη δε και σε ορισμένα κράτη μέλη της ΕΕ. Σύμφωνα με την Ευρωπόλ, για κάθε αυτοκίνητο που κλέβεται στο Βέλγιο κατόπιν παραγγελίας, ευρίσκονται ήδη έτοιμα τα έγγραφα του αυτοκινήτου στη χώρα προορισμού. Στις εν λόγω χώρες δεν διεξάγονται γενικά έλεγχοι και η νομοθεσία είναι χαλαρή. 76 % των κλεμμένων αυτοκινήτων προορίζεται για τη Ρωσία, σύμφωνα όμως με την Ευρωπόλ, κλεμμένα οχήματα καταχωρούνται νόμιμα και στη Γαλλία και σε μικρότερο βαθμό στην Πορτογαλία και στην Ισπανία.

Γνωρίζει η Επιτροπή αυτό το πρόβλημα·

Ποια μέτρα λαμβάνει η Επιτροπή για να αντιμετωπίσει το γεγονός ότι οχήματα που έχουν κλαπεί στο Βέλγιο επανακαταχωρούνται νόμιμα και χωρίς προβλήματα σε άλλες χώρες (μεταξύ των οποίων και σε κράτη μέλη της ΕΕ)·

Απάντηση του κ. Vitorino εξ ονόματος της Επιτροπής

(24 Σεπτεμβρίου 2002)

Η Επιτροπή έχει λάβει γνώση του προβλήματος ότι αυτοκίνητα που έχουν κλαπεί στο Βέλγιο ή σε άλλα κράτη μέλη καταχωρούνται, όταν συντρέχουν ορισμένες προυποθέσεις, νόμιμα στη Ρωσία, σε άλλες χώρες της Ανατολικής Ευρώπης ή και σε κάποια κράτη μέλη. Η Επιτροπή πληροφορεί το Αξιότιμο Μέλος ότι:

Οι εργασίες στην Ένωση συνεχίζονται στα πλαίσια τόσο του πρώτου όσο και του τρίτου πυλώνα για την καταπολέμηση του γενικού προβλήματος των κλοπών αυτοκινήτων.

Η οδηγία 1999/37/ΕΚ του Συμβουλίου της 29ης Απριλίου 1999 σχετικά με τα έγγραφα κυκλοφορίας οχημάτων(1) αποτελεί, μεταξύ άλλων, καθοριστικό παράγοντα για τη διευκόλυνση των ελέγχων, οι οποίοι αποσκοπούν στην καταπολέμηση της απάτης και της παράνομης εμπορίας κλεμμένων αυτοκινήτων. Τα κράτη μέλη οφείλουν να θέσουν σε ισχύ τις αναγκαίες νομοθετικές, κανονιστικές ή διοικητικές διατάξεις προκειμένου να συμμορφωθούν με την παρούσα οδηγία πριν από την 1η Ιουνίου 2004.

Η Οδηγία 1995/56/ΕΚ της Επιτροπής, Euratom της 8ης Νοεμβρίου 1995 σχετικά με τα μέτρα αποτροπής της παράνομης χρήσης μηχανοκίνητων οχημάτων(2), αποσκοπεί στην ενίσχυση των μέσων αποτροπής της παράνομης χρήσης των οχημάτων. Έτσι, συντέλεσε για παράδειγμα ο εξοπλισμός των αυτοκινήτων με συστήματα ακινητοποίησης σε μια γενικότερη μείωση των κλοπών αυτοκινήτων στην Ευρώπη (ποσοστό 1999-2000 στο Βέλγιο: — 7 %).

Όσον αφορά το σύστημα Πληροφοριών Σένγκεν (SIS), η Επιτροπή γνωρίζει ότι μόνο οι αστυνομικές αρχές έχουν πρόσβαση σε στοιχεία κλεμμένων οχημάτων, ενώ οιπηρεσίες των κρατών μελών, οι οποίες είναι αρμόδιες για την κατάρτιση και τήρηση μητρώων οχημάτων δεν έχουν. Εντούτοις, ερευνάται το ενδεχόμενο καθιέρωσης ενός νόμιμου μέσου, το οποίο θα επιτρέπει στις εν λόγωπηρεσίες την πρόσβαση σε στοιχεία SIS, με σκοπό η επανακαταχώρηση κλεμμένων οχημάτων να καταστεί δυσκολότερη στην Ένωση.

Τέλος, η Επιτροπή κάνει έκκληση για μια στενότερη συνεργασία μεταξύ τελωνειακών και αρχών καταχώρησης αυτοκινήτων σε εθνικό επίπεδο, προκειμένου να μειωθούν οι κλοπές οχημάτων στα κράτη μέλη. Επιπλέον, στα πλαίσια του τρίτου πυλώνα, η Επιτροπή καταβάλλει συνεχώς προσπάθειες βελτίωσης της συνεργασίας μεταξύ των κρατών μελών για την αντιμετώπιση της κλοπής αυτοκινήτων. Στα πλαίσια συγκεκριμένων προγραμμάτων, όπως το OISIN, μερικά κράτη μέλη έχουν αναπτύξει νέες μορφές συνεργασίας για το σκοπό αυτό, σημειώνοντας έτσι κάποια πρόοδο. H Europol δημιούργησε μάλιστα ένα ηλεκτρονικό πρόγραμμα αλληλεπίδρασης, με σκοπό να βοηθήσει τουςπαλλήλους, οι οποίοι είναιπεύθυνοι για την επιβολή του νόμου στην αναγνώριση των κλεμμένων οχημάτων.

Όσον αφορά την κυκλοφορία κλεμμένων αυτοκινήτων στη Ρωσία, η Ένωση δεν διαθέτει άμεσα νομικά μέσα για την αποτροπή του φαινομένου. Εντούτοις, πραγματοποιήθηκαν διάφορες συναντήσεις εμπειρογνωμόνων στο πλαίσιο του Συμφώνου συνεργασίας και εταιρικής σχέσης μεταξύ Ένωσης και Ρωσίας, προκειμένου να λυθεί το εν λόγω ζήτημα. Δόθηκε, μεταξύ άλλων, ιδιαίτερη σημασία στο πώς θα πρέπει να συμμετάσχουν περισσότερο οι ασφαλιστικοί φορείς, προκειμένου να αντιμετωπιστεί το πρόβλημα αποτελεσματικότερα.

(1) ΕΕ L 138 της 1.6.1999.

(2) ΕΕ L 286 της 29.11.1995.